Държавен вестник, бр. 99, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  99
Член 12
Решаване на спорове
Спорове, възникнали във връзка с тъл-
куването, прилагането или изпълнението на 
това споразумение, се уреждат чрез преговори 
между страните, а в случай на невъзможност 
за постигане на съгласие се разрешават по 
дипломатически път.
Член 13
Съответствие с други международни дого-
вори
Това споразумение не засяга правата и 
задълженията на страните, произтичащи 
от други международни договори, по които 
техните държави са страни.
Член 14
Заключителни разпоредби
(1) Това споразумение се сключва за не-
определен срок и влиза в сила от датата на 
получаване на последното уведомление, с 
което страните взаимно се уведомяват по 
дипломатически път за изпълнението на 
вътрешноправните процедури, необходими 
за влизането му в сила.
(2) Изменения и допълнения на това спо-
разумение могат да се извършват по взаимно 
съгласие на страните в писмена форма и 
представляват неразделна част от него. Из-
мененията и допълненията влизат в сила по 
реда, предвиден в ал. 1.
(3) Всяка от страните може да прекрати 
това споразумение чрез писмено уведомление, 
отправено до другата страна по дипломати-
чески път. Действието на споразумението се 
прекратява шест месеца след датата на по-
лучаване на уведомлението за прекратяване 
от другата страна.
(4) От датата на влизане в сила на това 
споразумение се прекратява действието на 
Споразумението за сътрудничество меж-
ду Министерството на вътрешните работи 
на Република България и Министерството 
на обществената сигурност на Китайската 
народна република, подписано в Пекин на 
20 май 1996 г.
Подписано в два оригинални екземпляра в 
Пекин на 11 януари 2016 г., всеки от които на 
български, китайски и английски език, като 
всички текстове са еднакво автентични. В 
случай на различия в тълкуването предимство 
има текстът на английски език.
За правителството на 
Република България: 
Румяна Бъчварова, 
заместник министър-
председател и минис-
тър на вътрешните 
работи
За правителството на 
Китайската народна 
република:
Гуо Шънкун,
министър на общест-
вената сигурност
9917
Наредба за изменение и допълнение на Наредба 
№ 8121з-776 от 2016 г. за реда за организацията 
и разпределянето на работното време, за него-
вото отчитане, за компенсирането на работата 
извън редовното работно време, режима на 
дежурство, времето за отдих и почивките на 
държавните служители в Министерството 
на вътрешните работи (ДВ, бр. 60 от 2016 г.)
§ 1. В чл. 8 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) При бедствия и други извънредни 
ситуации се разрешава полагането на извън-
реден труд до 25 часа на тримесечен период 
и до 100 часа годишно над ограниченията по 
чл. 187, ал. 7 ЗМВР.“
§ 2. В чл. 14 се правят следните изменения:
1. В ал. 2 думите „и служителите, на които 
работното време е организирано на 24-часови 
работни смени“ се заличават.
2. В ал. 3 думата „едномесечния“ се заменя 
с „тримесечния“.
§ 3. В чл. 16, ал. 3 след думите „законо-
установените дейности“ се поставя запетая 
и се добавя „а за държавните служители, 
изпълняващи експертно-криминалистическа 
дейност, не се прилагат ал. 1 и 2 по отношение 
времето на разположение“.
§ 4. В чл. 18, ал. 3 думата „едномесечен“ 
се заменя с „тримесечен“.
§ 5. Член 20а се изменя така:
„Чл. 20а. (1) Държавните служители от 
МВР имат право да откажат полагането на 
извънреден труд в случаите, когато е достигнат 
някой от лимитите в чл. 8.
(2) По изключение се разрешава полагане 
на извънреден труд над ограниченията по 
чл. 187, ал. 7 ЗМВР само след изрично писме-
но съгласие на държавния служител за всеки 
конкретен случай и при спазване на чл. 187, 
ал. 8 ЗМВР.
(3) Съгласието по ал. 2 се прави в писме-
на форма и се регистрира в деловодството 
на съответната структура по установения за 
това в МВР ред, но не по-късно от началото 
на неговото полагане.
(4) Недаване на съгласие по ал. 2 не е 
основание за търсене на дисциплинарна от-
говорност спрямо държавния служител.“
§ 6. В чл. 21, ал. 2 думата „едномесечен“ 
се заменя с „тримесечен“.
§ 7. В чл. 23, ал. 2 думите „месеца на пола-
гане на труда“ се заменят с „отчетния период“.
§ 8. В чл. 24, ал. 2 думата „месеца“ се за-
меня със „съответния отчетен период“.
§ 9. В чл. 25, ал. 1 думите „месеца на пола-
гане на труда“ се заменят с „отчетния период“.